Դավիթ Մուրադյան

Դավիթ Էդուարդի Մուրադյան (), հայ գրող, կինոգետ։ Հայկական ազգային կինոակադեմիայի նախագահ, Երևանի թատրոնի և կինոյի պետական ինստիտուտի պրոֆեսոր, 2014 թվականի հունիսի 2-ից՝ նույն ինստիտուտի ռեկտորԹատերական ինստիտուտի նոր ռեկտորը։ Հայաստանի արվեստի վաստակավոր գործիչ։

 Կենսագրություն 
Ծնվել է 1951 թվականի դեկտեմբերի 12-ին Երևանում։ Դերասան Էդուարդ Մուրադյանի  և բալետի  դերասանուհի Հայկանուշ Ասատրյան որդին է։ 1973 թվականին ավարտել է Երևանի պետական համալսարանի բանասիրական ֆակուլտետը։ Կինոյի պատմություն և սցենարական վարպետություն է դասավանդում Երևանի թատրոնի և կինոյի պետական ինստիտուտում։ 1969 թվականից տպագրվում է։ Ութ գրքի, բազմաթիվ հոդվածների, ինչպես նաև մի քանի կարճամետրաժ խաղարկային և վավերագրական ֆիլմերի սցենարի հեղինակ է։ 1971-1973 թվականներին աշխատել է Հայաստանի Ազգային ռադիոյի գրական հաղորդումների խմբագրությունում, 1973-1974 թվականներին՝ «Հայաստանի աշխատավորուհի» ամսագրում, 1976-1991 և 1997-2001 թվականներին՝ «Հայֆիլմ» կինոստուդիայում՝ նախ որպես սցենարական-խմբագրական կոլեգիայի անդամ, ապա ստեղծագործական միավորման գլխավոր խմբագիր, տնօրենի տեղակալ գեղարվեստական ծրագրերի գծով։ Երկար տարիներ Հայաստանի հանրային հեռուստատեսությամբ վարել է կինոարվեստին նվիրված տարբեր հաղորդումներ։ 2003 թվականին նրա «Մեր հին դաշնամուրը» թատերախաղն արժանացել է Լևոն Շանթի անվան մրցանակին՝ որպես «Տարվա լավագույն պիես»։
մինի
Մամուլում տպագրվում է 1969 թվականից։

Մուրադյանի առաջին գիրքը հրատարակվել է 1976 թ.։ Հետագայում հեղինակել է ևս 8 գիրք։

Թարգմանվել է ռուսերեն, ուկրաիներեն, տաջիկերեն, վրացերեն, ռումիներեն, ֆրանսերեն, գերմաներեն, հունգարերեն և անգլերեն։

Պիեսները բեմադրվել են Երևանի և Գյումրիի թատրոններում, Հալեպում, հեռուստատեսությամբ և ռադիոյով։

1994-1996 և 2001-2008 թվականներին՝ Հայաստանի գրողների միության փոխնախագահ, 2008-2010 թվականներին՝ Հայաստանի մշակույթի նախարարի տեղակալ։

2010 թ. հունվարի 21-ին Հայաստանի վարչապետի որոշմամբ Դավիթ Մուրադյանն ազատվել է Հայաստանի մշակույթի նախարարի տեղակալի պաշտոնից՝ իր դիմումի համաձայն։

Դասավանդել է Երևանի պետական մանկավարժական ինստիտուտում։ 1993 թվականից մինչ օրս՝ Երևանի թատրոնի և կինոյի պետական ինստիտուտի կինոգիտական, սցենարական կուրսերի ղեկավար։

2014 թվականի հունիսի 2-ին ընտրվել է Երևանի թատրոնի և կինոյի պետական ինստիտուտի ռեկտոր։ Կառավարման խորհրդի 24 անդամներից քվեարկությանը մասնակցել են 21-ը։ Կողմ են քվեարկել 19 հոգի, մեկը եղել է դեմ, մեկ քվեաթերթիկ էլ անվավեր է ճանաչվել։ Դավիթ Մուրադյանը ռեկտորի միակ թեկնածուն էր։ 2014 թվականի հուլիսի 17-ին Հայաստանի Կառավարության որոշմամբ ընտրության արդյունքները հաստատվել են։ Նրա գրչին է պատկանում «Մազաթափ գամփռը և աշունը» ստեղծագործությունը։

 Պարգևներ և կոչումներ 
 «Ոսկե գրիչ» մրցանակ
 «Արտավազդ» մրցանակ (տարվա լավագույն պիես)
 «Լևոն Շանթ» մրցանակ (դրամատուգիա) մրցանակների դափնեկիր
 Հայաստանի արվեստի վաստակավոր գործիչ (2011)Հայաստանի պատվավոր կոչումներ շնորհելու մասին
 «Հայրենիքին մատուցած ծառայությունների  համար» 1-ին  աստիճանի  մեդալ, 2017

 Ծանոթագրություններ 

 Արտաքին հղումներ 
 Հայկական կինոարվեստի ծագումը, վերելքն ու մերօրյա ճգնաժամը
 Դավիթ Մուրադյան․ Կինոռեժիսոր Հենրիկ Մալյանի մասին

Կատեգորիա:20-րդ դարի տղամարդ գրողներ
Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ դրամատուրգներ
Կատեգորիա:Հայ կինոգետներ
Կատեգորիա:Հայ ուսուցիչներ
Կատեգորիա:Հայ տղամարդ գրողներ
Կատեգորիա:Հայ սցենարիստներ